钦定古今图书集成/明伦汇编/氏族典/第396卷 > 李颙
## 钦定古今图书集成/明伦汇编/氏族典/第396卷 > 李颙

按《广东通志》：“颙字思诚，博罗人，亨之子。正统丙辰进
士，授户部主事，屡迁山东布政使，所至著能声。天顺
四年春，入觐，诏吏部简天下诸司郡县官政绩卓异
者得十人，颙与焉。赐金织袭衣，宴于礼部。寻以忧去，
服阕，起补浙江，寻擢工部右侍郎。尝督筑芦沟河、天
津拖北河口、钱塘堤岸五十馀丈，事竣，即乞休。将抵”
家，径入罗浮，吟咏数日后，乃归。